

**Potvrdenie zámeru**

Dátum:

Obchodné meno: ……………………………………………………………………………………………………….

So sídlom /miestom podnikania: ……………………………………………………………………………………………………….

IČO: ……………………………………………………………………………………………………….

Zapísaná v Obchodnom registri Okresného súdu ..........................., oddiel: .............., vložka č. ..........

(ďalej len „signatár“ alebo „spoločnosť“)

**potvrdzuje svoj zámer presadzovať Zásady správnej obchodnej praxe**

Týmto potvrdzujeme, že *[názov spoločnosti]* sa zaväzuje dodržiavať Zásady správnej obchodnej praxe (ďalej len „Zásady“) vo vertikálnych vzťahoch v dodávateľsko-odberateľskom reťazci s potravinami a konať v súlade s prijatými dokumentmi „Iniciatívy pre férový obchod“ (ďalej len „Iniciatíva“ \*).

Dodržiavanie týchto Zásad prospieva podnikaniu a vďaka zapojeniu do Iniciatívy môžeme dať najavo, že ich vykonávanie berieme vážne.

Sme si vedomí toho, že zapojenie do Iniciatívy nesie so sebou množstvo záväzkov, uvedených v prílohe tohto listu.

Potvrdzujeme, že v primeranom čase, avšak najneskôr do 6 mesiacov od podpisu tohto potvrdenia zámeru, vykonáme opatrenia nevyhnutné k dodržiavaniu Zásad a platných dokumentov, a to skôr ako dôjde k formálnej registrácii.

Názov právnickej osoby:

Meno:

Titul / funkcia:

Podpis \*\*):

\*) Iniciatíva pre férový obchod je národnou platformou EU Supply Chain Initiative a je v plnej zhode s jej princípmi a záväzkami z nej vychádzajúcich, vrátane odporúčaných mechanizmov pre riešenie sporov.

\*\*) Podpísané osobami oprávnenými konať mene, resp. za spoločnosť.

**Informácie o spoločnosti:**

**Spoločnosť je zameraná najmä na:**

 Poľnohospodárstvo  Veľkoobchod Výrobu  Maloobchod

**Spoločnosť patrí medzi malé a stredné podniky [[1]](#footnote-1)**

 Áno

 Nie

**Príloha**

**Podmienky pre vykonávanie Zásad správnej obchodnej praxe**

**Záväzky a opatrenia spoločnosti**

|  |
| --- |
| **Stručne:*** Spoločnosti sa môžu rozhodnúť, či chcú spolupracovať s Iniciatívou.
* Ak sa rozhodnú tak urobiť, súhlasia s nasledovným a odo dňa registrácie sa zaväzujú:
	+ Dodržiavať Zásady správnej obchodnej praxe vo vertikálnych vzťahoch v dodávateľsko-odberateľskom reťazci s potravinami (ďalej len „**Zásady**“);
	+ Oboznámiť sa a v plnom rozsahu dodržiavať Štatút Iniciatívy a ďalšie platné dokumenty (Zásady správnej obchodnej praxe, Manuál pre férové vzťahy v obchodnej praxi, Pravidlá riešenia sťažností a sporných otázok týkajúcich sa zásad správnej obchodnej praxe a ďalšie dokumenty prijaté predsedníctvom Iniciatívy) v znení ich zmien prijatých predsedníctvom Iniciatívy;
	+ Riešiť všetky spory súvisiace s aplikáciou týchto Zásad prostredníctvom niektorej z vopred definovaných možností riešenia sporov;
	+ Zaviesť všetky ostatné povinné opatrenia Iniciatívy;
	+ Súhlasiť s tým, že informácia o ich spolupráci s Iniciatívou bude zverejnená na internetových stránkach Iniciatívy;
	+ Platiť príspevky na činnosť Iniciatívy vo výške a v lehotách určených predsedníctvom Iniciatívy.
 |

**Povinné opatrenia**

Pred registráciou

* Zabezpečiť podporu registrácie vo vedení spoločnosti.
* Vykonať samohodnotenie – skontrolovať, či interné postupy vyhovujú z hľadiska dodržiavania Zásad, konkrétne v prípade potreby:
	+ K dátumu registrácie informovať obchodných partnerov.
	+ Určiť kontaktnú osobu/-y pre riešenie interných sporov a procesné otázky.

Registrácia

|  |
| --- |
| Registrácia spoločnosti sa uskutoční na základe písomnej žiadosti spoločnosti doručenej sekretariátu Iniciatívy a po jej schválení predsedníctvom Iniciatívy. Schválením písomnej žiadosti spoločnosti o registráciu zo strany predsedníctva Iniciatívy sa spoločnosť stáva tzv. signatárom Iniciatívy a potvrdzuje: 1. vykonanie samohodnotenia;
2. vykonanie všetkých opatrení nevyhnutných k splneniu zásad a postupov pre ich vykonávanie a presadzovanie;
3. pripravenosť riešiť spory spôsobmi, ktoré Iniciatíva poskytuje pre riešenie sporov;
4. že sa oboznámila a bude v plnom rozsahu dodržiavať Štatút Iniciatívy a ďalšie platné dokumenty (Zásady správnej obchodnej praxe, Manuál pre férové vzťahy v obchodnej praxi, Pravidlá riešenia sťažností a sporných otázok týkajúcich sa zásad správnej obchodnej praxe a ďalšie dokumenty prijaté predsedníctvom Iniciatívy), a to aj v znení ich zmien prijatých predsedníctvom Iniciatívy;
5. bude platiť príspevky na činnosť Iniciatívy vo výške a v lehotách určených predsedníctvom Iniciatívy;
6. že má právny základ oprávňujúci na spracovanie a zverejnenie na internetových stránkach osobných údajov osôb, ktorých kontaktné údaje budú zverejnené.
 |

Žiadosť o registráciu

* je vykonaná osobami oprávnenými konať mene, resp. za spoločnosť.
* uvádza určenú kontaktnú osobu pre riešenie interných sporov.
* uvádza určenú procesnú kontaktnú osobu.
* uvádza súhlas spoločnosti s uvedením spolupráce spoločnosti a Iniciatívy na internetových stránkach Iniciatívy ako potvrdenie spoločnosti, že má súhlas na spracovanie osobných údajov osôb, ktorých kontaktné údaje budú zverejnené. Na týchto stránkach budú uverejnené mená a tituly pracovníkov, ktorí podali písomnú žiadosť o registráciu spoločnosti, ako aj kontaktných osôb spoločnosti.

Svojou registráciou sa spoločnosť zaväzuje vykonávať nasledovné:

* Zaviesť nestranný a rýchly postup pre riešenie interných sporov, nezávislý na obchodných rokovaniach.
* Informovať obchodných partnerov o registrácii. Spôsob informovania závisí od jednotlivých spoločností.
* Spoločnostiam sa odporúča verejne informovať o ich spolupráci s Iniciatívou.
* Dodržiavať záväzok zdržať sa obchodných protiopatrení v prípade sťažnosti.
* Riešiť nedodržiavanie procesných záväzkov, na ktoré upozorní Iniciatíva.
* Zúčastniť sa povinného každoročného prieskumu vykonaného všetkými národnými pobočkami, na ktoré sa vzťahuje registrácia.

Pre vylúčenie pochybností registráciou sa signatár nestáva členom Iniciatívy. Spolupráca signatára a Iniciatívy zanikne:

1. uplynutím výpovednej lehoty po doručení písomnej výpovede signatára o ukončení spolupráce sekretariátu Iniciatívy,
2. uplynutím výpovednej lehoty po doručení písomnej výpovede Iniciatívy o ukončení spolupráce signatárovi,
3. doručením oznámenia Iniciatívy o vylúčení signatára na základe rozhodnutia predsedníctva z dôvodu (i) neuhradenia ročného príspevku signatára v lehote do 90 dní odo dňa doručenia faktúry, (ii) hrubého porušenia povinností signatára združenia alebo ak svoje povinnosti porušuje sústavne a bol v období posledných 12 mesiacov v súvislosti s porušovaním povinností písomne upozornený na možnosť prijatia rozhodnutia o ukončení spolupráce signatára s Iniciatívou SR, alebo (iii) konania poškodzujúceho ciele a záujmy Iniciatívy,
4. dňom nasledujúcim po dni, keď signatár v rámci svojho hlavného predmetu činnosti prestane byť súčasťou vertikálnych vzťahov v dodávateľsko-odberateľskom reťazci s potravinami, alebo
5. ku dňu uvedenému v dohode o ukončení spolupráce medzi signatárom a Iniciatívou,
6. zánikom signatára bez právneho nástupcu alebo zánikom Iniciatívy.

Vypovedať spoluprácu môže signatár alebo Iniciatíva písomnou výpoveďou zaslanou druhej strane. Spolupráca medzi signatárom a Iniciatívou v takom prípade zaniká uplynutím lehoty 3 mesiacov, ktorá začína plynúť prvým dňom kalendárneho mesiaca nasledujúceho po doručení výpovede na sekretariát Iniciatívy, resp. sídlo signatára.

*Originál dokumentu je k dispozícii na webových stránkach EU Supply Chain Initiative:* [*http://www.supplychaininitiative.eu/letter-intent*](http://www.supplychaininitiative.eu/letter-intent)

1. EÚ definícia: počet zamestnancov ≤ 250 a obrat ≤ 50 mil. € alebo súvaha ≤ 43 mil. €. [↑](#footnote-ref-1)